1948 йисуз Докъузпара райондин Миграгъ хуьре дидедиз хьана. Ада хайи хуьруьн юкьван мектеб ва Саратовдин университетдин юридический факультет куьтягьна, жуьреба-жуьре идарайра кIвалахна. Шиирар кхьинал Г. Шугъаев мектебда амаз машгъул хьана. Адан чIалариз (""Зи хуьр зи мани"", ""Залан хер"", ""КIан жемир"", ""Герек туш"" ва мсб.) ватанпересвал, гьахълувилин пад хуьн, муьгьуьббат хас я. Заридин эсерар газетриз ва журналриз акъатзава, ""Миграгърин булахар"" кIватIалдик акатнава.